هذا البرنامج عندة أكثر من 250 مليون مستخدم يعني ذولة المستخدمين يستخدمون هالبرنامج ويثقون بي اذا جانوا يستخدموا علمود يكشفون المتصل او علمود يحظرون المكالمات الي ميريدوها وحتى الرسائل ممكن تمنعهن.
هذا البرنامج يخلي اتصالاتك آمنة واكثر فعالية.
شتكدر تسوي بهذا البرنامج؟
اولاً: دردشة خاصة
1- تكدر تسوي محادثة وية الاصدقاء او وية العائلة.
2- مرات اذا اجتك رسائل غير معروفة البرنامج راح يتعرف على المرسل.
3- تكدر تمنع الرسائل الي انت ما تريدهن وبالتالي يريحك من ناحية الناس ال"غثة"
4- ينطيك اسم وارقام خاصة بيك.
ثانياً: السجل الخاصة بالبرنامج
1- راح يكدر يتعرف على اي متصل مو اي مكان بالعالم يتصل بيك.
2- تكدر تمنع الشي الي انت متريدة مكالمات رسائل.
3- الاسماء الغير معروفة بالموبايل مالتك راح تكون معروفة.
4- تكدر تسجل المكالمة الي تريدها وتشوفها مهمة وتحفظها بموبايلك
5- مشاركة الايموجي مع الاصدقاء.
النسخة المدفوعة او الاشتراك في البرنامج يعطي:
1- اكثر معرفة عن الشخص المتصل.
2- تكدر تتصفح بملفات الشخص الخاصة.
3- البرنامج راح يكون خالي من الاعلانات.
4- علامة تدل على أنه انت مشترك بريميم.
الاشتراك الذهبي:
1- اقوى بحث ممكن يصير على الشخص المتصل.
2- اي شي يصير وياك او مشكلة راح تلكة دعم فوري.